คือวันที่ 29ธันวาคม หนูมีอะไรกับแฟน แล้ววันที่ 8มกราคม ประจำเดือนหนูมา 2วัน ก่อนประจำเดือนมา หนูมีอาการคันเต้า ง่วงนอน แล้วพอวันที่11มกราคมหนูรู้สึกว่า หงุดหงิด เหนื่อย ปวดหลัง คันเต้า พอมาวันนี้ หนูรู้สึกว่าตัวเองแน่นหน้าอก แล้วเหมือนอะไรติดคอ เวียนหัว อาเจียน #แบบนี้ท้องหรือว่าหนูเป็นไข้ หรือคิดไปเอง
สวัสดีค่ะ หากเลือดที่ออกในวันที่ 8 ม.ค. เป็นช่วงวันที่ที่ประจำเดือนควรจะมา และมีเลือดออกมานาน 2 วัน เลือดดังกล่าวก็น่าจะเป็นประจำเดือนได้ และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 29 ธ.ค.ค่ะ และอาการต่างๆ ที่เป็นอยู่ คือ หงุดหงิด เหนื่อย ปวดหลัง แน่นหน้าอก เวียนหัว อาเจียน อาจเกิดจากสาเหตุต่างๆ เช่น กรดไหลย้อน อาหารเป็นพิษ กระเพาะอาหารอักเสบ ผลข้างเคียงจากการการทานยาหรืออาหารเสริมต่างๆ หรือเกิดจากการมีความเครียด วิตกกังวล ทำงานหนักไป เป็นต้นในเบื้องต้น ควรดื่มน้ำเปล่ามากๆ งดการดื่มชา กาแฟ โกโก้ และแอลกอฮอล์ ทานอาหารให้ครบ 3 มื้อ ไม่ทานอาหารรสจัด ไม่ทานอาหารก่อนนอน นอนหลับพักผ่อนให้เพียงพออย่างไรก็ตาม หากเลือดที่ออกในวันที่ 8 ม.ค. ไม่ได้อยู่ในช่วงวันที่ที่ประจำเดือนควรจะมา ก็ออาจลองตรวจหาการตั้งครรภ์ดูด้วย เพราะอาจไม่ใช่เลือดประจำเดือนก็ได้ค่ะ